PATVIRTINTA

 Palangos lopšelio-darželio „Gintarėlis“

 direktoriaus 2021 m. sausio 28 d.

 įsakymu Nr. V1-8

 **PALANGOS LOPŠELIO-DARŽELIO ,,GINTARĖLIS“ RESPUBLIKINĖS VAIKŲ KŪRYBINIŲ DARBŲ NUOTRAUKŲ VIRTUALIOS PARODOS „MANO LIETUVA“ NUOSTATAI**

**I. BENDROSIOS NUOSTATOS**

1. Respublikinės ikimokyklinio ir priešmokyklinio amžiaus vaikų virtualios kūrybinių darbų fotografijų parodos ,,Mano Lietuva“ (toliau – paroda) nuostatai reglamentuoja parodos tikslą ir uždavinius, dalyvius, darbų pateikimo ir organizavimo tvarką, terminus ir autorių apdovanojimą.
2. Paroda skirta paminėti kovo – 11 d., ugdyti vaikų tautiškumą, puoselėti etninį paveldą ir atskleisti meninės raiškos ir kūrybinius gebėjimus, pristatant žymiausius Lietuvos vietovių kampelius.
3. Parodą organizuoja Palangos lopšelio-darželio „Gintarėlis“ mokytojos-metodininkės: Ilona Matulevičiūtė, Marytė Mikėnienė, mokytoja Regina Samavičienė. Adresas: Taikos g. 6, Palanga, LT 00116; telef. (8-460-40392); el. paštas gintarelispalanga@gmail.com
4. Parodos nuostatai skelbiami Palangos lopšelio-darželio „Gintarėlis“ interneto svetainėje ir socialinio tinklo Facebook grupėje: „Auklėtoja auklėtojai (idėjos, darbeliai, pamokėlių planai)“ (<https://www.facebook.com/groups/976828812401540>).

**II. TIKSLAS IR UŽDAVINIAI**

5.Tikslas - ugdyti pagarbą ir meilę savo kraštui ir atskleisti ikimokyklinio ir priešmokyklinio amžiaus vaikų meninius ir kūrybinius gebėjimus, pristatant žymias Lietuvos vietoves.

6. Uždaviniai:

6.1. ugdyti tautiškumo ir pilietiškumo jausmus, meilę, pagarbą savo gimtajam kraštui, žmonėms ir skatinti vaikus domėtis įvairiomis Lietuvos vietovėmis;

6.2. sudaryti sąlygas vaikų meninės, kūrybinės saviraiškos sklaidai;

6.3. skatinti ikimokyklinio ir priešmokyklinio ugdymo įstaigų bendruomenių bendradarbiavimą, plėtojant kūrybiškumą, išradingumą.

**III. DALYVIAI**

7. Virtualioje parodoje kviečiami dalyvauti visų Lietuvos ikimokyklinio ir priešmokyklinio ugdymo ugdymo įstaigų ugdytiniai su pedagogais, tėveliai, socialiniai partneriai.

**IV. PARODOS ORGANIZAVIMO TVARKA**

8. Virtuali kūrybinių darbų paroda bus vykdoma Palangos lopšelio-darželio „Gintarėlis“ internetinėje svetainėje nuo 2021-03-10 iki 2021-03-31.

9. Parodos reikalavimai:

9.1. darbo tematika turi atitikti parodos idėją;

9.2 parodos dalyviai, kurdami darbelius, pasirenka įvairias menines technikas ir priemones;

9.3. autorius pateikdamas darbelį, dešinės pusės apačioje, pritvirtina dalyvio kortelę (priedas Nr. 1) (Times New Roman 14 dydžio paryškintu šriftu).

9.4. atskirai atsiunčiama dalyvio anketą (priedas Nr. 2).

9.5.darbus siųsti nuo 2021-02-01 d. iki 2021-02-28 d. el. paštu samavregin@gmail.com .

**V. APDOVANOJIMAS**

10. Visi virtualios parodos dalyviai bus apdovanoti organizatorių padėkomis. Padėkos bus siunčiamos dalyviui nurodytu elektroninio pašto adresu.

**VI. BAIGIAMOSIOS NUOSTATOS**

11. Pateikdami vaikų darbus mokytojai atsakingi už tai, kad parodos dalyvių tėvai sutinka, jog jų vaikų darbai bus eksponuojami elektroninėje erdvėje.

12. Dėl papildomos informacijos arba iškilus klausimams kreiptis; el. paštu samavregin@gmail.com arba maryte7505@gmail.com ir tel.: 867 441618 – mokytoja Marytė Mikėnienė, 861 330314 – mokytoja Regina Samavičienė.

13. Dalyvavimas šioje virtualioje parodoje reiškia autoriaus (-ių) sutikimą su visomis parodos sąlygomis.

SUDERINTA

Palangos lopšelio-darželio „Gintarėlis“

MB protokoliniu nutarimu (2021-01-27, protokolas Nr.(1.6)V3-1)

 Priedas Nr. 1

**RESPUBLIKINĖS IKIMOKYKLINIO IR PRIEŠMOKYKLINIO AMŽIAUS**

**VAIKŲ KŪRYBINIŲ DARBŲ FOTOGRAFIJŲ PARODOS**

**„MANO LIETUVA“**

**DALYVIO KORTELĖ**

|  |  |
| --- | --- |
| Autorius (vardas,amžius)Pilnas įstaigos pavadinimas |  |
| Darbelyje pavaizduotas Lietuvos vietovės pavadinimas | Pvz. Kryžių kalnas Šiauliuose, Televizijos bokštas Vilniuje, Gedimino bokštas Vilniuje, Gintaro muziejus Palangoje, Klaipėdos uostas ir pan. |

Priedas Nr. 2

**DALYVIO ANKETA**

|  |  |
| --- | --- |
| Autoriaus (-ių) vardas, amžius |  |
| Pedagogo vardas, pavardė, pareigos, el. paštas |  |
| Ugdymo įstaigos pavadinimas, adresas |  |